text: Аржентино-руска двойка е най-добрата в тангото | Вестник "ДУМА"
  18 Януари 2020събота11:38 ч.
  Победителите Агустина Пиаджо и Максим Герасимов
  Аржентино-руска двойка, съставена от 28-годишните Агустина Пиаджо и Максим Герасимов, се наложи в дисциплината на най-традиционното танго - салонното, на световното в Буенос Айрес, предава Франс прес.
  "Испански, английски, малко руски, но няма проблем, нашият общ език е тангото", заявиха във видео при представянето си Пиаджо и Герасимов, които миналата година се класираха трети.
  Младата аржентинка, която е родом от Огнена земя, от няколко години е професионална танцьорка на танго в Москва, където среща партньора си.
  Първенството по страстния танц завършва в сряда с финалите на сценичното танго, което включва елементи на танц, акробатика и театър. На танго Мондиала в Буенос Айрес се състезават 744 двойки от 36 страни. Най-младият участник е на 18, а най-възрастният - на 99 години.